V súvislosti so zabezpečením 63. ročníka medzinárodných cyklistických pretekov Okolo Slovenska, ktoré sa uskutočnia v dňoch 18. až 21. septembra 2019 bude Okresné riaditeľstvo Policajného zboru v Senici zabezpečovať bezpečnosť a plynulosť cestnej premávky počas prípravy a konania týchto cyklistických pretekov. V tejto súvislosti budú dňa 21. septembra 2019 vykonávané dopravné obmedzenia na trase 4. záverečnej etapy v okrese Senica nasledovne:

**Obec Prietrž:**

* V čase od cca 11.30 h do ukončenia pretekov bude uzatvorená cesta III/1149 v úseku od hranice okresu Senica po obec Prietrž.
* V čase od cca 11.30 h do cca 14.00 h bude uzatvorená cesta III/1151 v úseku Prietrž – Osuské a cesta III/1149 v úseku Senica (ul. Štefánikova) – Prietrž.

**Obec Osuské:**

* V čase od cca 11.30 h do cca 14.00 h bude uzatvorená cesta III/1151 v úseku Prietrž – Osuské, cesta II/501 v úseku Osuské – Jablonica,

**Obec Jablonica:**

* V čase od cca 11.30 h do cca 14.00 h bude uzatvorená cesta II/501 v úseku Osuské – Jablonica,
* V čase od cca 11.45 h do ukončenia pretekov (cca do 14.00 h) bude uzatvorená cesta I/51 v úseku Jablonica – Senica, hlavná svetelná križovatka. Obchádzka bude možná po trase Senica – Borský Mikuláš – Lakšárska Nová Ves – Plavecký Mikuláš – Plavecký Peter – Prievaly – Cerová – Jablonica.

Celkové dopravné obmedzenia v okrese Senica dňa 21.09.2019 budú nasledovné:

1. V čase od 7.00 h do cca 11.45 h bude úplná uzávierka cesty I/51 v Senici v úseku od križovatky cesty I/51 s ul. Štefánikova a Hviezdoslavova po križovatku cesty I/51 s miestnymi komunikáciami ul. Dlhá a ul. Brezová v Senici. Obchádzka bude možná po ulici Hviezdoslavova, Priemyselná, Dlhá, resp. Kaplinská.
2. V čase od cca 11.30 h do ukončenia pretekov (cca do 14.00 h) bude uzatvorená cesta III/1149 v úseku od hranice okresu Senica po obec Prietrž.
3. V čase od cca 11.30 h do cca 14.00 h bude uzatvorená cesta III/1151 v úseku Prietrž – Osuské, cesta II/501 v úseku Osuské – Jablonica, cesta III/1149 v úseku Senica (ul. Štefánikova) – Prietrž.
4. V čase od cca 11.45 h do ukončenia pretekov (cca do 14.00 h) bude uzatvorená cesta I/51 v úseku Jablonica – Senica, hlavná svetelná križovatka. Obchádzka bude možná po trase Senica – Borský Mikuláš – Lakšárska Nová Ves – Plavecký Mikuláš – Plavecký Peter – Prievaly – Cerová – Jablonica.
5. V čase od ukončenia pretekov (cca 14.00 h) do 16.00 h bude úplná uzávierka cesty I/51 v Senici v úseku od križovatky cesty I/51 s ul. Štefánikova a Hviezdoslavova po križovatku cesty I/51 s miestnymi komunikáciami ul. Dlhá a ul. Brezová v Senici. Obchádzka bude možná po ulici Hviezdoslavova, Priemyselná, Dlhá, resp. Kaplinská.
6. V čase od 7.00 h do cca 17.00 h bude vykonaná uzávierka miestnych komunikácií ul. Brezová, SNP, Moyzesova, J. Kráľa a Hollého v meste Senica.

Žiadame všetkých účastníkov cestnej premávky, aby rešpektovali pokyny príslušníkov Policajného zboru ako aj ostatných osôb zabezpečujúcich priebeh cyklistických pretekov a prispôsobili svoje aktivity plánovaným dopravným obmedzeniam.